Cell qui d'altruy reb enug e plaer
Cell qui d' altruy reb enuig é plaher, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Cell qui d'altuy / reb enuig e plaher, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Cell qui d'altruy      reb enug e plaer
e perdre vol      totalment s·amistat,
és-li mester      haja per oblidat
tot lo plaer,      havent-ne desesper;
e tot primer      que·s luny de sa presença
e del plaer      no sia recordant,
car si aquell      l·és present al davant,
enyorament      dobla sa benvolença.

Tres coses són      que lunyen bon voler:
dan e desalt      e gran iniquitat.
Al propi bé      hom és tan inclinat
que no vol bé      d'on gran dan pot haver.
En gran desalt      no·ns basta la potença
que cell amem      qui·ns és desagradant;
lo nostre sforç      no sab fer en nós tant
que·l prim voler      no vinga·n malvolença.

Iniquitat      met l'om en desesper,
avorrint Déu,      senyor qui l'ha creat
-ço fa lo seny      de l'hom quant és irat,
se avorrint,      amant-se tant primer-.
Aprés de si,      l'om ama sa semença,
tant que lo nan      cuyda ésser gigant,
e tant pot ser      envers nós mal usant,
qu·en mal vler      giram nostra sciença.

Sí com l'om fort      qui·s egual de poder
ab l'enemich      qui l·és davant posat
-ffins que l'hun d'ells      és per l'altre sobrat,
algú no pot      negun dret juhý fer-,
tot enaxí      no puch donar sentença
entre Amor      ab Oy desacordant:
cascú d'aquests      en mi és tant poxant,
que mon saber      no y coneix differença.

Amor al camp      no fon lo pus derrer,
mas Oy vench lla      d'armes tan esforçat
c·al pus estrem      del camp l'à derrocat,
que yo·m penssí      no·s pogués may refferr;
mas no·l fallí      Amor sopta valença:
mon foll Voler      li fon prest ajudant;
Hoy donà crit      dient: "¡O llas, e quant
tarda Rahó      qui·m tolga de temença!"

Tornada

Supplich a Déu      que·m tolga conexença,
o, volent Ell,      hus yo de passió,
d'aquella que      sia prop de rahó,
lexant Amor      qui·m traeix en crehença.

Font: Bloc personal DMRQ, sine data

Ausiàs March
Poesia